Diari Oficial de la Generalitat Valenciana


Sumari del DOGV 2190, del 21-01-1994 (1994/830305)

DECRET 252/1993, de 30 de desembre, del Govern Valencià, pel qual s'accepta la cessió gratuïta de la propietat d'una franja de terreny de 347,80 m2, situada a Nules, partida de la Serraleta, Calvari i camí de Villavieja, situada en el marge dret de la carretera C-220 de Nules a Villavieja, punt quilomètric 1,200, realitzada per la Sra. María Jesus Arimany de Pablos, en representació de l'entitat Companyia Arrendatària del Monopoli de Petrolis, SA (CAMPSA).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/12/30/252/dof/vci/html**

### Dades del document

Número de DOGV
:   2190

Data del DOGV
:   21-01-1994

Secció del DOGV
:   DISPOSICIONS GENERALS

Número del document
:   1994/830305


Data del document
:   30-12-1993

Organisme emissor
:   Conselleria d'Economia i Hisenda

Tipus de document
:   Decret

DECRET 252/1993, de 30 de desembre, del Govern Valencià, pel qual s'accepta la cessió gratuïta de la propietat d'una franja de terreny de 347,80 m2, situada a Nules, partida de la Serraleta, Calvari i camí de Villavieja, situada en el marge dret de la carretera C-220 de Nules a Villavieja, punt quilomètric 1,200, realitzada per la Sra. María Jesús Arimany de Pablos, en representació de l'entitat Companyia Arrendatària del Monopoli de Petrolis, SA (CAMPSA). [94/0376]  
La Sra. María Jesús Arimany de Pablos, en representació de l'entitat Companyia Arrendatària del Monopoli de Petrolis, SA (CAMPSA), atorgà l'1 de desembre de 1989 escriptura de segregació i cessió, a favor de la Generalitat Valenciana, d'una franja de terreny situada a Nules, partida de Serraleta, Calvari i camí de Villavieja.  
A petició del Conseller d'Obres Públiques, Urbanisme i Transports s'iniciaren els tràmits legals oportuns per a l'acceptació i formalització de la cessió gratuïta del terreny, realitzada a favor de la Generalitat Valenciana.  
La finalitat de la cessió suposa la incorporació al domini públic de la carretera C-220, dels terrenys objecte de cessió, situats en el PK 1,200, per a utilitzar-los com a accés a la gasolinera que s'hi pretén instal·lar.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 30 de desembre de 1993,  
DECRETE  
Article primer  
S'accepta la cessió gratuïta de la propietat realitzada per la Sra. María Jesús Arimany de Pablos, en representació de l'entitat Companyia Arrendatària del Monopoli de Petrolis, SA (CAMPSA), d'una franja de terreny de 347'80 m2 de superfície, situada a Nules, partida de Serraleta, Calvari i camí de Villavieja. Confronta: nord, finca matriu de la qual se segrega; sud, carretera de Nules a Villavieja; est, finca dels senyors Antonio i Juan Martínez Rovira; i oest, amb la Sra. Carmen González Huesa, intermediant camí particular.  
Aquesta franja de terreny es troba situada al marge dret de la carretera C-220 de Nules a Villavieja, en el punt quilomètric 1,200 que correspon a la diferència del límit actual del paviment i una línia paral·lela a l'eix de la carretera i situada a deu metres d'aquest.  
Es troba inscrita en el Registre de la Propietat de Nules, tom 1.244, llibre 282, foli 200, finca 35.173, inscripció 1ª.  
Article segon  
La cessió gratuïta de la franja de terreny esmentat comporta el compromís, per part de la Generalitat Valenciana, d'autoritzar al seu moment sobre els terrenys que hi confronten la instal·lació definitiva d'una estació de servei de gasolina, una vegada obtingudes les preceptives autoritzacions de l'organisme competent.  
Article tercer  
Aquesta cessió té com a finalitat ampliar la zona de domini públic de la carretera C-220, com a accés a la gasolinera que es pretén instal·lar en el PK 1,200.  
Article quart  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 30 de desembre de 1993  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI